Bažnyčių pavadinimai registruojami be vietos nuorodos, pavyzdžiui, **Šv. Mikalojaus bažnyčia**, **Šv. Kristaus atradimo bažnyčia**, todėl net ir nurodant vietovardį sutrumpinimas šv. rašytinas didžiąja raide, pavyzdžiui, **Vilniaus Šv. Mikalojaus bažnyčia** (t. y. oficialus pavadinimas prasideda nuo sutrumpinimo Šv.). Iš bažnyčių pavadinimų išsiskiria arkikatedrų ir katedrų pavadinimai. Jie sudaromi iš vietovardžio ir gimininių žodžių, todėl po vietos nuorodos einantys žodžiai rašomi mažąja raide, pavyzdžiui: **Vilniaus arkikatedra bazilika**, **Telšių katedra** (Kalbos komisijos kronika // Lietuvos rytas, 2002 m. spalio 8 d.).

Šaltinis – Valstybinė lietuvių kalbos komisija